Okresná prokuratúra Senica 
Janka Kráľa 735, 905 45 Senica	

Číslo: Pv 507/15/2205	Senica, 19.10.2015 
EEČ : 2-19-77-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Senica 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

od XXXXX do XXXXX v XXXXX a v XXXXX si riadne neplnil vyživovaciu povinnosť k svojmu synovi XXXXX XXXXX, nar. XXXXX, ktorá povinnosť mu vyplýva zo Zákona o rodine a bola deklarovaná rozsudkom Okresného súdu Senica č. k. XXXXX zo dňa 11.03.2015, ktorým bol zaviazaný prispievať na výživu syna XXXXX sumou 120 € mesačne vopred k rukám matky XXXXX. Výživné riadne neplatil, hoci bol zamestnaný v spoločnosti XXXXX XXXXX a potom pracoval na dohodu o vykonaní práce, pričom mal príjem, z ktorého výživné platiť mohol, následne bol nezamestnaný a účinným spôsobom cestou úradu práce si nehľadal zamestnanie. Na výživnom za uvedené obdobie dlhuje XXXXX, nar. XXXXX, bytom XXXXX XXXXX, sumu 160 €,  

lebo zanikla trestnosť činu  
 
Odôvodnenie:
Poverený príslušník Obvodného oddelenia PZ XXXXX uznesením ČVS: ORP-387/SS-SE-2015 zo dňa 28.07.2015 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinený XXXXX bol do marca 2015 zamestnaný v spoločnosti XXXXX XXXXX, ktorý pracovný pomer sám ukončil. Do augusta 2015 pracoval na dohodu o vykonaní práce ako murár, pričom mal príjem, z ktorého výživné platiť mohol. Následne bol nezamestnaný, avšak účinným spôsobom cestou úradu práce si nehľadal zamestnanie, z ktorého by výživné platiť mohol. Jeho konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona, spáchaného vo forme nepriameho úmyslu podľa § 15 písmeno b) Trestného zákona.

Pri výsluchu dňa 26.08.2015 sa obvinený XXXXX priznal k spáchaniu trestného činu a súhlasil s konaním o dohode o vine a treste. Toho istého dňa uhradil poškodenej XXXXX sumu 580 € s tým, že zvyšok doplatí nasledujúci mesiac. Vzhľadom k tomu bol predvolaný na Okresnú prokuratúru Senica na konanie o dohode o vine a treste dňa 13.10.2015. Na tomto konaní predložil doklad o uhradení sumy 40 € ako doplatku dlžného výživného a sumy 120 € za mesiac september 2015.  

Poškodená XXXXX potvrdila prevzatie uvedených súm dlžného výživného. Poškodená ďalej pri výsluchu uviedla, že obvinený teraz navštevuje syna každý deň, má o neho záujem a priniesol mu aj nové veci na oblečenie. S výchovou syna jej pomáha jej mama. 

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený XXXXX dodatočne v celom rozsahu doplatil dlžné výživné za obdobie od 01.03.2015 do 30.09.2015, neplatenie výživného nemalo na jeho maloletého syna trvalo nepriaznivé následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné proti XXXXX pre prečin zanedbania povinnej výživy podľa § 207 odsek 1 Trestného zákona stíhanie zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	Mgr. Anna Funková 
	 prokurátorka